CELEX: 62010CN0315
Language: da
Date: 2010-07-01 00:00:00
Title: Sag C-315/10: Anmodning om præjudiciel afgørelse indgivet af Tribunal da Relação do Porto (Portugal) den 1. juli 2010 — Companhia Siderúrgica Nacional og Csn Caymann Ltd mod Unifer Steel SL, BNP Paribas (Suisse), Colepccl SA og Banco Português de Investimento SA (BPI)

25.9.2010   
            
            
               DA
            
            
               Den Europæiske Unions Tidende
            
            
               C 260/5
            
         Anmodning om præjudiciel afgørelse indgivet af Tribunal da Relação do Porto (Portugal) den 1. juli 2010 — Companhia Siderúrgica Nacional og Csn Caymann Ltd mod Unifer Steel SL, BNP Paribas (Suisse), Colepccl SA og Banco Português de Investimento SA (BPI)
   (Sag C-315/10)
   ()
   2010/C 260/06
   Processprog: portugisisk
   
      Den forelæggende ret
   
   Tribunal da Relação do Porto
   
      Parter i hovedsagen
   
   
      Sagsøgere: Companhia Siderúrgica Nacional og Csn Caymann Ltd
   
      Sagsøgte Unifer Steel SL, BNP Paribas (Suisse), Colepccl SA og Banco Português de Investimento SA (BPI)
   
      Præjudicielle spørgsmål
   
   
               1)
            
            
               Er den omstændighed, at de portugisiske retslige myndigheder har fastslået, at de savner international kompetence til at træffe afgørelse i en sag vedrørende en fordring i handelsforhold, til hinder for, at der kan anses at foreligge en sådan sammenhæng mellem krav som omhandlet i artikel 6, nr. 1, og artikel [28] i forordning nr. 44/2001 (1), når der ved de portugisiske retter er anlagt en anden sag med påstand om omstødelse af en overdragelse (actio pauliana), og denne sag er anlagt mod såvel skyldneren som tredjemand og erhverver — i dette tilfælde af en fordring — og desuden mod de depositarer — med hjemsted i Portugal — som forvalter denne til tredjemand overdragne fordring, med henblik på, at de alle bliver bundet af en retskraftig dom i sagen?
            
         
               2)
            
            
               Dersom dette spørgsmål besvares benægtende, kan artikel 6, nr. 1, i forordning nr. 44/2001 da frit anvendes på sagen?
            
         
      (1)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT 2001 L 12, s. 1).